PATVIRTINTA

Alytaus rajono savivaldybės tarybos 2025 m. birželio 26 d.

sprendimu Nr. K-93

**MOKINIŲ PRIĖMIMO Į ALYTAUS R. MENO IR SPORTO MOKYKLĄ TVARKOS APRAŠAS**

**I SKYRIUS BENDROSIOS NUOSTATOS**

1. Mokinių priėmimo į Alytaus r. meno ir sporto mokyklą tvarkos aprašas (toliau – Aprašas) reglamentuoja vaikų ir suaugusiųjų priėmimą mokytis į neformaliojo vaikų švietimo mokyklą – Alytaus r. meno ir sporto mokyklą.
2. Mokiniai už neformalųjį švietimą Alytaus r. meno ir sporto mokykloje moka Alytaus rajono savivaldybės tarybos sprendimu nustatytą atlyginimo dydį.
3. **SKYRIUS**

**MENINIO UGDYMO PROGRAMOS IR MOKYMOSI TRUKMĖ**

1. Alytaus r. meno ir sporto mokykloje (toliau – Mokykla) mokiniai nuo 5 metų amžiaus gali rinktis šias formalųjį švietimą papildančias ugdymo programas:
   1. pradinio muzikinio ugdymo programą – 4 metai;
   2. pagrindinio muzikinio ugdymo programą – 4 metai;
   3. pradinio dailės ugdymo programą – 3 metai;
   4. pagrindinio dailės ugdymo programą – 4 metai;
   5. pradinio rengimo sportinio ugdymo programą – 2 metai;
   6. meistriškumo ugdymas – 5 metai;
   7. meistriškumo tobulinimas – 3 metai.
2. Mokiniams siūlomos neformaliojo švietimo ugdymo programos:
   1. ankstyvasis muzikinis ugdymas – 2 metai;
   2. ankstyvasis dailės meninis ugdymas – 1 metai;
   3. muzikos mėgėjų programa – 3 metai;

4.4 dailės tęstinių studijų ugdymo programa – 2 metai;

* 1. suaugusiųjų muzikos ugdymo programa – 3 metai;
  2. suaugusiųjų dailės ugdymo programa – 2 metai;
  3. suaugusiųjų sportinio ugdymo sveikos gyvensenos programa – 1 metai.

1. **SKYRIUS**

**DOKUMENTŲ PATEIKIMO IR PRIĖMIMO Į MOKYKLĄ TVARKA**

1. Mokiniai į Mokyklą priimami atsižvelgiant į vaikų ir jų tėvų pageidavimus, saviraiškos poreikius, gebėjimus, amžių, muzikinius, meninius, fizinius, sveikatos duomenis bei Mokyklos intelektualines ir materialines galimybes.
2. Prašymų pateikimas į Mokyklą vykdomas dviem etapais:
   1. pagrindinis – nuo einamųjų metų birželio 1 d. iki birželio 25 d.;
   2. papildomas – nuo einamųjų metų rugpjūčio 25 d. iki rugsėjo 15 d. (papildomas priėmimas vykdomas, jei nesukomplektuojamos grupės pagrindinio priėmimo metu).
3. Jei yra laisvų vietų, priėmimas į mokyklą vykdomas visus mokslo metus.

2

1. Prašymą už mokinį iki 14 metų teikia vienas iš tėvų (globėjų, rūpintojų) (1 priedas). 14– 18 metų mokiniai prašymus gali teikti patys, turintys vieno iš tėvų (globėjų, rūpintojų) raštišką sutikimą (2 priedas).
2. Prašyme nurodoma:
   1. vaiko vardas, pavardė, faktinė gyvenamoji vieta;
   2. programa, kurioje pageidaujama mokytis;
   3. Tėvų (ar globėjų, rūpintojų) adresas, telefonas, el. paštas.
3. Prie prašymo pridedami šie dokumentai:
   1. asmens tapatybę patvirtinančio dokumento kopija, sveikatos pažymėjimas (tik į sporto programas);
   2. pažyma apie mokymosi rezultatus (jei mokinys mokėsi kitoje neformaliojo vaikų švietimo mokykloje ar užsienyje).
4. Suaugusieji prašyme (2 priedas) nurodo faktinę gyvenamąją vietą, programą, kurioje pageidauja mokytis, savo telefoną, el. paštą.
5. Prašymus galima pateikti Mokyklos raštinėje (Ežero g. 18, Daugai) arba el. paštu [info@amsm.lt](mailto:info@amsm.lt)
6. Mokykla, gavusi prašymą, jį registruoja Dokumentų registre, vadovaudamasi Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011- 07-04 įsakymu Nr. V-118 ,,Dėl Dokumentų tvarkymo ir apskaitos taisyklių patvirtinimo“.
7. Mokiniai, kurie mokėsi užsienyje, priimami bendra tvarka. Jei mokinys neturi pažymos apie mokymosi rezultatus, direktoriaus sudaryta priėmimo komisija, įvertina jo gebėjimus.
8. Mokiniai, nebaigę pradinio, pagrindinio muzikinio ar dailės ugdymo programų, tęsti mokslą priimami tik pateikę pažymą apie mokymosi pasiekimus ankstesnėje mokykloje.
9. Mokyklos direktoriaus įsakymu sudaroma priėmimo komisija iš ne mažiau kaip 3 asmenų (toliau – Komisija).
10. Komisija prašymų priėmimo metu:
    1. vertina stojančiojo į muzikos skyrių meninius gebėjimus – muzikinę klausą, atmintį, ritmo pojūtį (10 balų sistema):
    2. vertinimą įrašo į priėmimo protokolą;
    3. atsižvelgdama į vertinimo rezultatus teikia siūlymus direktoriui dėl vaiko priėmimo į ugdymo programas.
11. Komisija, patikrinusi mokinių meninius gebėjimus, gali juos siūlyti direktoriui priimti į aukštesnę pradinio ar pagrindinio ugdymo klasę.
12. Į sportinio ugdymo programą ir dailės skyrių gebėjimų patikra nevykdoma.
13. **SKYRIUS**

**PRIĖMIMO Į MOKYKLĄ ĮFORMINIMAS**

1. Mokiniai į mokyklą priimami direktoriaus įsakymu. Jį direktorius išleidžia atsižvelgdamas į Komisijos pasiūlymus vadovaudamasis šiuo aprašu.
2. Mokinio priėmimas mokytis įforminamas mokymo sutartimi, kuri sudaroma dviem egzemplioriais. Mokymo sutartį pasirašo mokyklos vadovas ir vienas iš tėvų (globėjų) arba vaikas nuo 14 iki 18 metų, turintis vieno iš tėvų (rūpintojų) raštišką sutikimą, arba su priimtuoju suaugusiu asmeniu.
3. Sudarius mokymo sutartį, asmuo įregistruojamas Mokinių registre, nurodoma pirmoji mokinio mokymosi diena.
4. Jeigu mokykla neturi galimybių priimti visų norinčiųjų, mokytis priimami gabiausieji pagal gebėjimų tikrinimo rezultatus.
5. **SKYRIUS**

**MOKYMO SUTARTIES NUTRAUKIMAS**

3

1. Mokymo sutartis nutraukiama Mokyklos direktoriaus įsakymu šiais atvejais:
   1. mokinio vieno iš tėvų (globėjų) arba vaiko nuo 14 iki 18 metų, turinčio vieno iš tėvų (rūpintojų) raštišką sutikimą, prašymu (mokiniui pakeitus gyvenamąją vietą arba dėl kitų asmeninių priežasčių);

24.2 suaugusiojo prašymu;

* 1. mokytojo raštišku prašymu, jei mokinys sistemingai be pateisinamos priežasties nelanko pamokų;
  2. kai mokinio elgesys neatitinka mokinio elgesio taisyklių;
  3. nesumokėjus mokesčio už vieną mėnesį ir vėluojant sumokėti už kitą mėnesį. Mokyklos direktorius per 10 (dešimt) darbo dienų raštu apie tai informuoja mokinį ir / ar jo tėvus (globėjus, rūpintojus). Po raštiško pranešimo per 20 (dvidešimt) darbo dienų, nesumokėjus mokesčio už neformalųjį vaikų ar suaugusiųjų švietimą, Mokymo sutartis nutraukiama.

1. **SKYRIUS BAIGIAMOSIOS NUOSTATOS**
2. Už šio aprašo įgyvendinimą atsako Alytaus r. meno ir sporto mokyklos direktorius.
3. Informacija apie priėmimą skelbiama Alytaus r. meno ir sporto mokyklos svetainėje.
4. Asmens duomenys tvarkomi vadovaujantis Lietuvos Respublikos asmens duomenų teisinės apsaugos įstatymo, Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB.
5. Informacija apie priėmimą į Mokyklą, priėmimo pradžią ir pabaigą, prašymų pateikimo laiką, reikalingus pateikti dokumentus skelbiama Mokyklos interneto svetainėje [www.amsm.lt.](http://www.amsm.lt/) Už informacijos apie priėmimo į Mokyklą sklaidą atsako Mokyklos direktorius.
6. Aprašas gali būti keičiamas ir papildomas Alytaus rajono savivaldybės tarybos sprendimu.